Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: források felhasználására nézve mind a Nektv., mind az államháztartásról szóló 1992. évi XXXVIII. törvény (Áht.) garanciális szabályokat tartalmaz, melyek szerint a kisebbségi önkormányzat költségvetésének ellenőrzésére a helyi önkormányzat képviselő-testületének még korlátozott jogosítványai
Paragraph Index: 1277

források felhasználására nézve mind a Nektv., mind az államháztartásról szóló 1992. évi XXXVIII. törvény (Áht.) garanciális szabályokat tartalmaz, melyek szerint a kisebbségi önkormányzat költségvetésének ellenőrzésére a helyi önkormányzat képviselő-testületének még korlátozott jogosítványai sincsenek. A rendelkezésünkre bocsátott — a települési önkormányzat és a kisebbségi önkormányzat között 1998. december 9-én létrejött — támogatási szerződés hivatkozásként a Nektv.-t jelölte meg. A Nektv. vonatkozó 58. § (2) bekezdése azonban nem ad felhatalmazást a települési önkormányzatnak arra, hogy magánszemélyek, illetve családok pénzbeli segítésére (lényegében szociális támogatására) „címzett” keretösszeget, külön pénzügyi alapot bocsásson a helyi kisebbségi önkor- 1999/79/II. szám mányzat rendelkezésére, tehát e szabály ilyen értelmezése nyilvánvalóan téves. Nem tartottuk kizártnak azonban a két testület közötti olyan „közjogi szerződés” megkötését, amely törvényes hatáskörátruházás esetén pontosan körvonalazza azt, hogy a hatáskör gyakorlójának — ez esetben a kisebbségi önkormányzatnak — határozott vagy határozatlan időre átadott feladat-, illetőleg hatáskörében milyen érdemi döntéseket kell meghoznia, ebben milyen módon kell a két önkormányzatnak együttműködnie. Felhívtuk azonban az önkormányzat figyelmét, hogy ez a megállapodás sem vonatkozhat hatósági jogkör gyakorlására. Ugyancsak hatáskört érintő panasszal fordult hozzánk az egyik cigány kisebbségi önkormányzat elnöke, a kisebbségi önkormányzat tagjai tiszteletdíjának megállapításával kapcsolatban. A panaszos kifogásolta a helyi önkormányzat döntését, melyben a helyi kisebbségi önkormányzat tagjainak tiszteletdíját a saját határozatukban foglaltaktól eltérően állapította meg. A panaszt megvizsgáltuk, és a rendelkezésünkre álló iratok alapján megállapítottuk, hogy a kisebbségi önkormányzat az éves költségvetésében rendelkezett az elnök, illetőleg a testületi tagok részére megállapított tiszteletdíjról. A települési önkormányzat a cigány kisebbségi önkormányzat költségvetési határozata szerint — az abban foglalt tiszteletdíj mértékével megegyezően — hagyta jóvá az éves költségvetését. A helyi önkormányzat eljárása tehát törvényes volt, erről a panaszost értesítettük. Ebben az ügyben is részletesen kifejtettük, hogy a kisebbségi önkormányzat költségvetésének az államháztartás rendszerébe illesztéséről az Áht. rendelkezik, amely 65. §-ában rögzíti, hogy a helyi kisebbségi önkormányzat költségvetését önállóan, költségvetési határozatban állapítja meg, illetve a helyi kisebbségi önkormányzat költségvetése a helyi önkormányzat költségvetési rendeletébe a helyi kisebbségi önkormányzat költségvetési határozata alapján épül be. A helyi önkormányzat képviselő-testülete a helyi kisebbségi önkormányzat képviselő-testületére vonatkozóan nem rendelkezik döntési jogosultsággal. Ezt egyértelművé teszi a kisebbségi önkormányzat költségvetésének, gazdálkodásának, vagyonjuttatásának egyes kérdéseiről szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes